b'\n_START_ARTICLE_\nGrillimakkara\n_START_PARAGRAPH_\nGrillimakkara on makkara, joka on tarkoitettu erityisesti grillattavaksi tai nuotiolla paistettavaksi. Makkarat jaetaan A-luokkaan ja yleiseen luokkaan. A-luokan makkaroiden lihan ja muiden lihaan verrattavien valmistusaineiden yhteism\xc3\xa4\xc3\xa4r\xc3\xa4 on v\xc3\xa4hint\xc3\xa4\xc3\xa4n 63 painoprosenttia valmiista elintarvikkeesta._NEWLINE_Grillimakkaroita tavataan l\xc3\xa4mmitt\xc3\xa4\xc3\xa4 hiili-, kaasu- ja s\xc3\xa4hk\xc3\xb6grilleiss\xc3\xa4. Lenkkimakkaraa valmistetaan usein my\xc3\xb6s uunissa tai saunan kiukaalla l\xc3\xa4mmitt\xc3\xa4m\xc3\xa4ll\xc3\xa4, jolloin makkara usein kiedotaan folioon. Makkaraa l\xc3\xa4mmitet\xc3\xa4\xc3\xa4n sy\xc3\xb6t\xc3\xa4v\xc3\xa4ksi toisinaan my\xc3\xb6s mikroaaltouunissa ja paloiteltuna paistinpannulla. Grillimakkaran kuori on sy\xc3\xb6t\xc3\xa4v\xc3\xa4\xc3\xa4 toisin kuin lenkkimakkaran kuori._NEWLINE_Kes\xc3\xa4isin makkaroiden grillaaminen grilliss\xc3\xa4 on suosiossaan. Talvisin sek\xc3\xa4 kes\xc3\xa4isin voidaan makkaroita paistaa nuotiolla tai sis\xc3\xa4tiloissa takassa. Erityisesti juhannus on Suomessa makkaran sesonkiaikaa.'